Дадатак 8

**АСАБЛІВАСЦІ АРГАНІЗАЦЫІ АДУКАЦЫЙНАГА**

**ПРАЦЭСУ ПРЫ ВЫВУЧЭННІ ВУЧЭБНЫХ ПРАДМЕТАЎ**

**«СУСВЕТНАЯ ГІСТОРЫЯ», «ГІСТОРЫЯ БЕЛАРУСІ», «ГІСТОРЫЯ БЕЛАРУСІ Ў КАНТЭКСЦЕ СУСВЕТНАЙ ГІСТОРЫІ»**

**1. Вучэбныя праграмы**

У 2025/2026 навучальным годзе пры вывучэнні вучэбных прадметаў «Сусветная гісторыя», «Гісторыя Беларусі», «Гісторыя Беларусі ў кантэксце сусветнай гісторыі» варта кіравацца вучэбнымі праграмамі, зацверджанымі Міністэрствам адукацыі ў 2025 годзе.

**Звяртаем увагу**, што колькасць вучэбных тыдняў у X класе з 2025/2026 навучальнага года скарацілася і складае 34 вучэбныя тыдні (п. 2 артыкула 150 новай рэдакцыі Кодэкса Рэспублікі Беларусь аб адукацыі). У сувязі з гэтым у вучэбных праграмах па вучэбным прадмеце «Гісторыя Беларусі ў кантэксце сусветнай гісторыі» для X класа скарацілася колькасць вучэбных гадзін:

на базавым узроўні – на 2 гадзіны: на вывучэнне тэмы «Беларусь і цывілізацыі свету ў перыяд ранняга Новага часу» з 23 да 22 гадзін; на выніковае абагульненне з 2 гадзін да 1 гадзіны;

на павышаным узроўні – на 4 гадзіны: колькасць гадзін рэзервовага часу з 2 гадзін да 1 гадзіны; на вывучэнне тэмы «Беларусь і цывілізацыі свету ў перыяд ранняга Новага часу» з 46 да 45 гадзін; колькасць урокаў выніковага абагульнення з 3 гадзін да 1 гадзіны.

Усе вучэбныя праграмы размешчаны на нацыянальным адукацыйным партале: [*https://adu.by/*](https://adu.by/)*[Галоўная / Адукацыйны працэс. 2025/2026 навучальны год / Агульная сярэдняя адукацыя / Вучэбныя прадметы. V–XI класы / Сусветная гісторыя](https://adu.by/ru/homeru/obrazovatelnyj-protsess/obshchee-srednee-obrazovanie/uchebnye-predmety-v-xi-klassy/vsemirnaya-istoriya.html);* [*Гісторыя Беларусі*](https://adu.by/ru/homeru/obrazovatelnyj-protsess/obshchee-srednee-obrazovanie/uchebnye-predmety-v-xi-klassy/istoriya-belarusi.html); [*Гісторыя Беларусі ў кантэксце сусветнай гісторыі*](https://adu.by/ru/homeru/obrazovatelnyj-protsess/obshchee-srednee-obrazovanie/uchebnye-predmety-v-xi-klassy/istoriya-belarusi-v-kontekste-vsemirnoj-istorii.html).

**2. Вучэбныя выданні**

Электронныя версіі вучэбных дапаможнікаў, якія будуць выкарыстоўвацца ў 2025/2026 навучальным годзе, размешчаны на нацыянальным адукацыйным партале: [*http://e-padruchnik.adu.by*](http://e-padruchnik.adu.by/)*.*

У 2025/2026 навучальным годзе будуць выкарыстоўвацца новыя вучэбныя дапаможнікі:

Каханоўскі, А. Г. Гісторыя Беларусі ў кантэксце сусветнай гісторыі : вучэбны дапаможнік для 11 класа ўстаноў адукацыі, якія рэалізуюць адукацыйныя праграмы агульнай сярэдняй адукацыі, з беларускай мовай навучання і выхавання, з электронным дадаткам для павышанага ўзроўню : у 2 ч. / А. Г. Каханоўскі [і інш.] ; пад рэд. А. Г. Каханоўскага. – Мінск : Выдавецкі цэнтр БДУ, 2025.

Кохановский, А. Г. История Беларуси в контексте всемирной истории : учебное пособие для 11 класса учреждений образования, реализующих образовательные программы общего среднего образования, с русским языком обучения и воспитания, с электронным приложением для повышенного уровня : в 2 ч. / А. Г. Кохановский [и др.] ; под ред.   
А. Г. Кохановского. – Минск : Издательский центр БГУ, 2025.

Поўная інфармацыя аб вучэбна-метадычным забеспячэнні адукацыйнага працэсу па вучэбных прадметах «Сусветная гісторыя», «Гісторыя Беларусі», «Гісторыя Беларусі ў кантэксце сусветнай гісторыі» ў 2025/2026 навучальным годзе размешчана на нацыянальным адукацыйным партале: [*https://adu.by/*](https://adu.by/)[*Галоўная / Адукацыйны працэс. 2025/2026 навучальны год / Агульная сярэдняя адукацыя / Вучэбныя прадметы. V–XI класы / Сусветная гісторыя*](https://adu.by/ru/homeru/obrazovatelnyj-protsess/obshchee-srednee-obrazovanie/uchebnye-predmety-v-xi-klassy/vsemirnaya-istoriya.html)*;* [*Гісторыя Беларусі*](https://adu.by/ru/homeru/obrazovatelnyj-protsess/obshchee-srednee-obrazovanie/uchebnye-predmety-v-xi-klassy/istoriya-belarusi.html); [*Гісторыя Беларусі ў кантэксце сусветнай гісторыі*](https://adu.by/ru/homeru/obrazovatelnyj-protsess/obshchee-srednee-obrazovanie/uchebnye-predmety-v-xi-klassy/istoriya-belarusi-v-kontekste-vsemirnoj-istorii.html).

**3. Арганізацыя адукацыйнага працэсу пры вывучэнні вучэбных прадметаў на павышаным узроўні**

На II ступені агульнай сярэдняй адукацыі вучэбныя прадметы «Сусветная гісторыя» і «Гісторыя Беларусі» могуць вывучацца на павышаным узроўні ў VIII–IX класах у аб’ёме не больш за 2 дадатковыя вучэбныя гадзіны на тыдзень. Асаблівая ўвага пры гэтым павінна быць нададзена адпрацоўцы спосабаў дзейнасці, прадугледжаных вучэбнымі праграмамі.

Рэкамендацыі па арганізацыі вывучэння сусветнай гісторыі і гісторыі Беларусі ў VIII–IX класах на павышаным узроўні размешчаны на нацыянальным адукацыйным партале: [*https://adu.by/*](https://adu.by/)*[Галоўная / Адукацыйны працэс. 2025/2026 навучальны год / Агульная сярэдняя адукацыя / Вучэбныя прадметы. V–XI класы / Сусветная гісторыя](https://adu.by/ru/homeru/obrazovatelnyj-protsess/obshchee-srednee-obrazovanie/uchebnye-predmety-v-xi-klassy/vsemirnaya-istoriya.html);* [*Гісторыя Беларусі*](https://adu.by/ru/homeru/obrazovatelnyj-protsess/obshchee-srednee-obrazovanie/uchebnye-predmety-v-xi-klassy/istoriya-belarusi.html).

Пры вывучэнні вучэбнага прадмета «Гісторыя Беларусі ў кантэксце сусветнай гісторыі» ў Х–XI класах на павышаным узроўні выкарыстоўваюцца электронныя дадаткі, размешчаныя на рэсурсе: [*http://profil.adu.by*](http://profil.adu.by/)*.*

**4. Асаблівасці арганізацыі адукацыйнага працэсу**

**Звяртаем увагу**, што пры арганізацыі адукацыйнага працэсу настаўнік абавязаны забяспечыць выкананне патрабаванняў вучэбных праграм па вучэбных прадметах. На аснове вучэбных праграм настаўнік распрацоўвае каляндарна-тэматычнае і паўрочнае планаванне.

Мэты і задачы ўрокаў па вывучэнні прадугледжаных вучэбнымі праграмамі тэм павінны быць арыентаваны на дасягненне указаных пасля кожнага раздзела вучэбнай праграмы патрабаванняў да вынікаў вучэбнай дзейнасці вучняў.

Пры правядзенні кантролю вынікаў вучэбнай дзейнасці вучняў не дапускаецца прад’яўленне да іх патрабаванняў, якія не прадугледжаны вучэбнымі праграмамі.

**Парадак вывучэння сусветнай гісторыі і гісторыі Беларусі ў VI–IX класах устаноў агульнай сярэдняй адукацыі**

Вывучэнне вучэбных прадметаў «Сусветная гісторыя» і «Гісторыя Беларусі» ў VI–IX класаху 2025/2026 навучальным годзе можа ажыццяўляцца наступным чынам:

*1-ы варыянт*. ***Паралельнае вывучэнне*** сусветнай гісторыі і гісторыі Беларусі на працягу навучальнага года (кожны вучэбны прадмет вывучаецца па 1 гадзіне на тыдзень у VI–VII класах; у IX класе сусветная гісторыя вывучаецца 1 гадзіну на тыдзень у першым паўгоддзі, 2 гадзіны на тыдзень – у другім паўгоддзі).

*2-і варыянт.* ***Сінхроннае вывучэнне*** сусветнай гісторыі і гісторыі Беларусі на працягу навучальнага года (колькасць гадзін на тыдзень для вывучэння кожнага вучэбнага прадмета залежыць ад размеркавання тэм з улікам сінхранізацыі).

Парадак вывучэння (паралельнае або сінхроннае вывучэнне) вучэбных прадметаў «Гісторыя Беларусі» і «Сусветная гісторыя» (на базавым і павышаным узроўнях) вызначае настаўнік па сваім меркаванні.

**Прыкладнае КТП сінхроннага вывучэння вучэбных прадметаў «Сусветная гісторыя» і «Гісторыя Беларусі»** размешчана на нацыянальным адукацыйным партале: *<https://adu.by/>* [*Галоўная / Адукацыйны працэс. 2025/2026 навучальны год / Агульная сярэдняя адукацыя / Вучэбныя прадметы. V–XI класы / Сусветная гісторыя*](https://adu.by/ru/homeru/obrazovatelnyj-protsess/obshchee-srednee-obrazovanie/uchebnye-predmety-v-xi-klassy/vsemirnaya-istoriya.html)*;* [*Гісторыя Беларусі*](https://adu.by/ru/homeru/obrazovatelnyj-protsess/obshchee-srednee-obrazovanie/uchebnye-predmety-v-xi-klassy/istoriya-belarusi.html).

Настаўнік мае права з улікам асаблівасцей вучэбна-пазнавальнай дзейнасці і пазнавальных магчымасцей вучняў змяніць колькасць вучэбных гадзін і паслядоўнасць вывучэння матэрыялу ў межах вучэбнага часу, прызначанага для засваення зместу раздзела.

**Рэалізацыя выхаваўчага патэнцыялу вучэбных прадметаў**

**Звяртаем увагу**, што Дырэктывай Прэзідэнта Рэспублікі Беларусь № 12 ад 09.04.2025 г. «Аб рэалізацыі асноў ідэалогіі беларускай дзяржавы» зацверджаны асновы ідэалогіі беларускай дзяржавы. Адукацыя вызначана адной з прыярытэтных сфер, у якіх ідэалагічная работа знаходзіцца пад асаблівым кантролем дзяржавы.

Навучанне гісторыі ва ўстановах агульнай сярэдняй адукацыі павінна ажыццяўляцца з улікам асноў ідэалогіі і прынцыпаў гістарычнай палітыкі беларускай дзяржавы. Пры арганізацыі адукацыйнага працэсу па вучэбных прадметах «Сусветная гісторыя», «Гісторыя Беларусі», «Гісторыя Беларусі ў кантэксце сусветнай гісторыі» неабходна ўлічваць таксама рэкамендацыі «Аб актуальных пытаннях выкладання вучэбных прадметаў сацыяльна-гуманітарнага напрамку ва ўстановах агульнай сярэдняй адукацыі», размешчаныя на нацыянальным адукацыйным партале:[*https://adu.by*](https://adu.by/)*/* [*Галоўная / Адукацыйны працэс. 2025/2026 навучальны год / Агульная сярэдняя адукацыя / Метадычныя рэкамендацыі, указанні*](https://adu.by/ru/homeru/obrazovatelnyj-protsess/obshchee-srednee-obrazovanie/metodicheskie-rekomendatsii-ukazaniya.html)*.*

Рэалізацыя ў адукацыйным працэсе выхаваўчага патэнцыялу вучэбных прадметаў «Сусветная гісторыя», «Гісторыя Беларусі» і «Гісторыя Беларусі ў кантэксце сусветнай гісторыі» павінна садзейнічаць вырашэнню асноўных задач ідэалагічнай работы, сярод якіх прапаганда дасягненняў Рэспублікі Беларусь, выхаванне патрыятызму, стымуляванне актыўнага ўдзелу ў захаванні гістарычнай памяці і нацыянальных каштоўнасцей; павышэнне прававой, палітычнай, асабістай культуры і сацыяльнай адказнасці; выхаванне маральна-псіхалагічных якасцей, якія матывуюць на рашэнне задач паспяховага развіцця краіны.

Рашэнне гэтых задач напрамую звязана з дасягненнем вучнямі асобасных адукацыйных вынікаў, адлюстраваных у адукацыйных стандартах і вучэбных праграмах.

Адбор вучэбнага матэрыялу для ўрокаў неабходна ажыццяўляць з улікам яго выхаваўчага ўздзеяння на вучняў. Вывучаемы на ўроку вучэбны матэрыял павінен прадстаўляць узоры грамадзянскасці, патрыятызму, маральнасці, духоўнасці, гуманізму.

Пры падборы дыдактычнага матэрыялу да вучэбных заняткаў рэкамендуецца аддаваць перавагу заданням, накіраваным на фарміраванне эмацыянальна-каштоўнасных адносін вучняў да вывучаемых гістарычных фактаў (падзей, з’яў, працэсаў). Эфектыўнымі для рэалізацыі выхаваўчага патэнцыялу ўрока будуць заданні, у якіх вучням прапануецца ацаніць падзеі, з’явы, працэсы, якія вывучаюцца; праявіць уласную маральную, грамадзянскую пазіцыю; выказаць і абгрунтаваць сваё стаўленне да матэрыялу, які вывучаецца.

На ўроках гісторыі неабходна арганізоўваць актыўную пазнавальную дзейнасць вучняў з улікам пастаўленай выхаваўчай задачы. Рэкамендуецца выкарыстоўваць такія метады навучання, як стварэнне праблемных сітуацый, дзелавая гульня, мазгавы штурм, дыскусія, рашэнне вучэбна-пазнавальных задач. Пры гэтым пільную ўвагу трэба надаваць развіццю культуры маўлення вучняў, фарміраванню паважлівых адносін да суразмоўцы.

Вялікім выхаваўчым патэнцыялам валодаюць урокі «Наш край», іх правядзенне прадугледжана вучэбнымі праграмамі па вучэбных прадметах «Гісторыя Беларусі» і «Гісторыя Беларусі ў кантэксце сусветнай гісторыі». Яны павінны быць накіраваны на вывучэнне краязнаўчага матэрыялу, які дазваляе выявіць асаблівасці гістарычнага развіцця рэгіёна, у якім пражываюць вучні. Для правядзення такіх урокаў рэкамендуецца выкарыстоўваць гісторыка-дакументальныя хронікі «Памяць», матэрыялы краязнаўчых і школьных музеяў, публікацыі ў мясцовым перыядычным друку. Улічваючы вялікі выхаваўчы патэнцыял экскурсій, значную колькасць экскурсійных аб’ектаў і турыстычных маршрутаў мясцовага значэння, рэкамендуецца працягнуць выкарыстанне гэтай формы работы зыходзячы з прынцыпу тэрытарыяльнай даступнасці. З гэтай мэтай распрацаваны Пералік экскурсійных аб’ектаў і турыстычных маршрутаў, рэкамендаваных для наведвання вучнямі ў рамках правядзення вучэбных і факультатыўных заняткаў, пазакласных мерапрыемстваў з улікам зместу вучэбных праграм па вучэбных прадметах.

Эфектыўнай формай арганізацыі адукацыйнага працэсу з’яўляецца правядзенне ўрокаў у музеі. Урокі могуць праводзіцца на базе музейных экспазіцый з экскурсійным суправаджэннем супрацоўнікаў музеяў. У адпаведнасці са зместам дзеючых музейных экспазіцый распрацаваны пералік тэм для правядзення вучэбных заняткаў у форме экскурсій.

Згаданыя вышэй пералікі размешчаны на нацыянальным адукацыйным партале: *[https://adu.by](https://adu.by/)/* [*Галоўная / Адукацыйны працэс. 2025/2026 навучальны год / Агульная сярэдняя адукацыя / Метадычныя рэкамендацыі, указанні*](https://adu.by/ru/homeru/obrazovatelnyj-protsess/obshchee-srednee-obrazovanie/metodicheskie-rekomendatsii-ukazaniya.html)*.*

**Вывучэнне модуля «Вялікая Айчынная вайна»**

Асаблівае значэнне для рэалізацыі выхаваўчага патэнцыялу ўрокаў гісторыі маюць тэмы, звязаныя з вывучэннем гісторыі Вялікай Айчыннай вайны 1941–1945 гг.

Модуль «Вялікая Айчынная вайна» вывучаецца ў IX класе. Ён уключае:

раздзел «Другая сусветная вайна. Вялікая Айчынная вайна савецкага народа» вучэбнай праграмы па вучэбным прадмеце «Сусветная гісторыя»;

раздзел «Беларусь у гады Другой сусветнай і Вялікай Айчыннай войнаў» вучэбнай праграмы па вучэбным прадмеце «Гісторыя Беларусі»;

вучэбную праграму факультатыўных заняткаў «Вялікая Айчынная вайна савецкага народа (у кантэксце Другой сусветнай вайны)».

Вучэбная праграма факультатыўных заняткаў «Вялікая Айчынная вайна савецкага народа (у кантэксце Другой сусветнай вайны)» (34 гадзіны) размешчана на нацыянальным адукацыйным партале: [*https://adu.by/*](https://adu.by/)[*Галоўная / Модуль «Вялікая Айчынная вайна»*](https://adu.by/ru/pedagogam/uchebnyj-modul-velikaya-otechestvennaya-vojna?format=html)*.*

Гадзіны на яе засваенне выдзяляюцца з кампанента вучэбнага плана ўстановы адукацыі. Заняткі праводзіць настаўнік гісторыі, які выкладае вучэбныя прадметы «Сусветная гісторыя», «Гісторыя Беларусі» ў IX класе. Праведзеныя факультатыўныя заняткі фіксуюцца на асобнай старонцы ў класным журнале, адведзенай для запісу засваення вучэбных праграм факультатыўных заняткаў. Адзнакі вучням не выстаўляюцца. Каментарыі па засваенні модуля «Вялікая Айчынная вайна» размешчаны на нацыянальным адукацыйным партале: [*https://adu.by/*](https://adu.by/)[*Галоўная / Модуль «Вялікая Айчынная вайна»*](https://adu.by/ru/pedagogam/uchebnyj-modul-velikaya-otechestvennaya-vojna?format=html).

Для рэалізацыі вучэбнай праграмы факультатыўных заняткаў «Вялікая Айчынная вайна савецкага народа (у кантэксце Другой сусветнай вайны)» распрацаваны вучэбна-метадычны комплекс з аднайменнай назвай, які ўключае вучэбны дапаможнік, вучэбна-метадычны дапаможнік, хрэстаматыю, атлас. Электронныя версіі дапаможнікаў размешчаны на нацыянальным адукацыйным партале: [*https://adu.by/*](https://adu.by/)[*Галоўная / Модуль «Вялікая Айчынная вайна»*](https://adu.by/ru/pedagogam/uchebnyj-modul-velikaya-otechestvennaya-vojna?format=html)*.*

Для правядзення факультатыўных заняткаў рэкамендуецца выкарыстоўваць інтэрактыўныя дыдактычныя матэрыялы па вывучэнні памятных месцаў Вялікай Айчыннай вайны. Матэрыялы пабудаваны на выкарыстанні розных крыніц гістарычных ведаў: гістарычных дакументаў, біяграфічных даных, літаратурна-мастацкіх тэкстаў, успамінаў удзельнікаў або сведак падзей. Яны накіраваны на фарміраванне ў вучняў патрыятызму, павагі да гістарычнага мінулага нашай краіны, пачуцця гонару за подзвіг беларускага народа ў гады Вялікай Айчыннай вайны, імкнення да вывучэння памятных месцаў, павышэнне вучэбнай матывацыі вучняў і іх сацыяльнай актыўнасці.

Інтэрактыўныя дыдактычныя матэрыялы па вывучэнні памятных месцаў Вялікай Айчыннай вайны размешчаны на нацыянальным адукацыйным партале: [*https://adu.by/*](https://adu.by/)[*Галоўная / Электронныя адукацыйныя рэсурсы / BoxApps*](https://boxapps.adu.by/public/index)*.*

**Выкарыстанне інфармацыі аб выніках расследавання Генеральнай пракуратурай Рэспублікі Беларусь крымінальнай справы аб генацыдзе беларускага народа ў гады Вялікай Айчыннай вайны і пасляваенны перыяд**

Пры арганізацыі адукацыйнага працэсу па вучэбных прадметах «Сусветная гісторыя», «Гісторыя Беларусі», «Гісторыя Беларусі ў кантэксце сусветнай гісторыі» неабходна кіравацца інструкцыйна-метадычным пісьмом Міністэрства адукацыі Рэспублікі Беларусь «Аб вывучэнні ва ўстановах агульнай сярэдняй адукацыі матэрыялаў аб генацыдзе беларускага народа ў гады Вялікай Айчыннай вайны», якое размешчана на нацыянальным адукацыйным партале: [*https://adu.by*](https://adu.by/)*/*  [*Галоўная / Інфармацыя для педагогаў / Расследаванне крымінальнай справы аб генацыдзе беларускага народа.*](https://adu.by/ru/pedagogam/rassledovanie-ugolovnogo-dela-o-genotside.html)

**Фарміраванне картаграфічных уменняў і навыкаў у вучняў**

Асаблівую ўвагу пры навучанні гісторыі неабходна звярнуць на фарміраванне ў вучняў уменняў лакалізаваць вывучаемыя гістарычныя факты ў прасторы, «чытаць» гістарычную карту, выкарыстоўваць яе як крыніцу ведаў.

Сфарміраванасць картаграфічных уменняў і навыкаў вучняў – адно з патрабаванняў да вынікаў вучэбнай дзейнасці вучняў па вучэбных прадметах «Сусветная гісторыя», «Гісторыя Беларусі», «Гісторыя Беларусі ў кантэксце сусветнай гісторыі». **Работа з вучэбнымі картамі ў працэсе навучання гісторыі з’яўляецца абавязковай.** З мэтай фарміравання ў вучняў картаграфічных уменняў і навыкаў рэкамендуецца выкарыстоўваць вучэбныя насценныя карты, вучэбныя атласы.

Вучэбныя карты неабходна выкарыстоўваць на ўсіх этапах навучання: пры вывучэнні новага вучэбнага матэрыялу, замацаванні і абагульненні вывучанага матэрыялу, праверцы ведаў і ўменняў. Пералік вучэбных насценных карт, вучэбных атласаў па вучэбных прадметах «Сусветная гісторыя», «Гісторыя Беларусі», выдадзеных РУП «Белкартаграфія», размешчаны на нацыянальным адукацыйным партале: [*https://adu.by/*](https://adu.by/)[*Галоўная / Адукацыйны працэс. 2025/2026 навучальны год / Агульная сярэдняя адукацыя / Вучэбныя прадметы. V–XI класы / Сусветная гісторыя*](https://adu.by/ru/homeru/obrazovatelnyj-protsess/obshchee-srednee-obrazovanie/uchebnye-predmety-v-xi-klassy/vsemirnaya-istoriya.html)*;* [*Гісторыя Беларусі*](https://adu.by/ru/homeru/obrazovatelnyj-protsess/obshchee-srednee-obrazovanie/uchebnye-predmety-v-xi-klassy/istoriya-belarusi.html); [*Гісторыя Беларусі ў кантэксце сусветнай гісторыі*](https://adu.by/ru/homeru/obrazovatelnyj-protsess/obshchee-srednee-obrazovanie/uchebnye-predmety-v-xi-klassy/istoriya-belarusi-v-kontekste-vsemirnoj-istorii.html)*.*

Практычныя заданні для замацавання картаграфічных ведаў і ўменняў вучняў прапанаваны ў вучэбных дапаможніках, контурных картах. **Контурныя карты з’яўляюцца неабавязковым кампанентам вучэбна-метадычных комплексаў (ВМК) па вучэбных прадметах «Сусветная гісторыя», «Гісторыя Беларусі», «Гісторыя Беларусі ў кантэксце сусветнай гісторыі».** Пералік контурных карт, якія могуць выкарыстоўвацца ў адукацыйным працэсе, размешчаны на нацыянальным адукацыйным партале: [*https://adu.by/*](https://adu.by/) *[Галоўная / Адукацыйны працэс. 2025/2026 навучальны год / Агульная сярэдняя адукацыя / Вучэбныя прадметы. V–XI класы / Сусветная гісторыя](https://adu.by/ru/homeru/obrazovatelnyj-protsess/obshchee-srednee-obrazovanie/uchebnye-predmety-v-xi-klassy/vsemirnaya-istoriya.html);* [*Гісторыя Беларусі*](https://adu.by/ru/homeru/obrazovatelnyj-protsess/obshchee-srednee-obrazovanie/uchebnye-predmety-v-xi-klassy/istoriya-belarusi.html)*.*

**Электронны варыянт вучэбных карт** з элементамі інтэрактыўнасці і метадычныя рэкамендацыі па іх прымяненні ў працэсе навучання вучэбнаму прадмету «Гісторыя Беларусі ў кантэксце сусветнай гісторыі», інтэрактыўныя картаграфічныя матэрыялы, якія дазваляюць разгледзець развіццё гістарычных і нацыянальных формаў дзяржаўнасці на беларускіх землях, а таксама асноўныя палітычныя і ваенныя падзеі, што адбываліся на тэрыторыі Беларусі, размешчаны на нацыянальным адукацыйным партале ў выглядзе асобнага праекта **«Гісторыя Беларусі ў часе і прасторы»:** [*https://boxapps.adu.by/public/game/1225*](https://boxapps.adu.by/public/game/1225)*;* [*https://boxapps.adu.by/public/game/1226*](https://boxapps.adu.by/public/game/1226)

**Фарміраванне функцыянальнай адукаванасці вучняў** **у працэсе навучання гісторыі**

З 2023 года ў Беларусі праводзіцца Нацыянальнае даследаванне якасці адукацыі (НДЯА), накіраванае на дыягностыку сфарміраванасці функцыянальнай адукаванасці вучняў. У лістападзе–снежні 2025 года плануецца правядзенне рэпетыцыйнага НДЯА, асноўнай мэтай якога з’яўляецца падрыхтоўка вучняў да маштабнага даследавання ў 2026 годзе.

Фарміраванне ў вучняў функцыянальнай адукаванасці сродкамі вучэбнага прадмета прадугледжвае развіццё здольнасцей выкарыстоўваць веды, уменні і навыкі, якія набываюцца, для рашэння шырокага дыяпазону жыццёвых задач у розных сферах дзейнасці.

Працэс фарміравання функцыянальнай адукаванасці патрабуе ад настаўніка выкарыстоўваць метады і прыёмы навучання, якія дазваляюць развіваць ініцыятыўную, самастойную і творча думаючую асобу (напрыклад, аналіз праблемнай сітуацыі, мазгавы штурм, доказ высунутай гіпотэзы (здагадкі), дыскусія, дэбаты, публічнае выступленне і іншае).

Важным сродкам фарміравання функцыянальнай адукаванасці з’яўляюцца практычныя задачы, заснаваныя на мадэляванні жыццёвых сітуацый. Для іх вырашэння вучням патрабуецца прымяняць міждысцыплінарныя веды, крытычнае і крэатыўнае мысленне, уменні працаваць з інфармацыяй, а таксама іншыя ключавыя кампетэнцыі. Прыклады падобных заданняў уключаны ў дапаможнікі серыі «Учимся мыслить и действовать».

Падрыхтавана серыя вучэбна-метадычных комплексаў (ВМК) факультатыўных заняткаў па фарміраванні функцыянальнай адукаванасці вучняў з дапамогай арганізацыі праектнай дзейнасці. ВМК факультатыўных заняткаў размешчаны на нацыянальным адукацыйным партале: *<https://adu.by>/* [*Галоўная / Адукацыйны працэс. 2025/2026 навучальны год / Агульная сярэдняя адукацыя / Вучэбныя прадметы. V–XI класы / Вучэбна-метадычныя комплексы факультатыўных заняткаў па фарміраванні функцыянальнай адукаванасці вучняў*](https://adu.by/ru/homeru/obrazovatelnyj-protsess/obshchee-srednee-obrazovanie/uchebnye-predmety-v-xi-klassy/uchebno-metodicheskie-kompleksy-fakultativnykh-zanyatij-po-formirovaniyu-funktsionalnoj-gramotnosti-uchashchikhsya-v-xi-klassov.html)*.*

Рэкамендуем для навучання вучняў праектнай дзейнасці на міжпрадметнай аснове вылучыць на кожны клас па адной гадзіне на тыдзень з кампанента ўстановы адукацыі вучэбнага плана ўстановы агульнай сярэдняй адукацыі адпаведнага віду на бягучы год для правядзення факультатыўных заняткаў з выкарыстаннем **вучэбна-метадычных комплексаў** (вучэбных праграм, дыдактычных матэрыялаў, метадычных рэкамендацый) **па фарміраванні функцыянальнай адукаванасці вучняў** пры вывучэнні вучэбных прадметаў гуманітарнай, гісторыка-грамадазнаўчай і сацыякультурнай, матэматычнай і прыродазнаўчай адукацыі.

Карысная інфармацыя па фарміраванні ў вучняў функцыянальнай адукаванасці (навукова-метадычныя публікацыі па пытаннях фарміравання і ацэнкі функцыянальнай адукаванасці, памяткі для вучняў і бацькоў, трэніровачныя заданні НДЯА і інш.) размешчана на нацыянальным адукацыйным партале: [*https://adu.by*](https://adu.by)/[*Галоўная / Нацыянальнае даследаванне якасці адукацыі*](https://adu.by/ru/pedagogam/natsionalnoe-issledovanie-kachestva-obrazovaniya-niko.html)*.* Выканаць трэніровачныя заданні можна на платформе: [*https://niko.unibel.by*](https://niko.unibel.by)*.*

**Вучэбныя праграмы факультатыўных заняткаў**

Пры правядзенні факультатыўных заняткаў па сусветнай гісторыі і гісторыі Беларусі прапануецца выкарыстоўваць вучэбныя праграмы, зацверджаныя Міністэрствам адукацыі Рэспублікі Беларусь.

Вучэбныя праграмы факультатыўных заняткаў размешчаны на нацыянальным адукацыйным партале: [*https://adu.by/*](https://adu.by/)*[Галоўная / Адукацыйны працэс. 2025/2026 навучальны год / Агульная сярэдняя адукацыя / Вучэбныя прадметы. V–XI класы / Сусветная гісторыя](https://adu.by/ru/homeru/obrazovatelnyj-protsess/obshchee-srednee-obrazovanie/uchebnye-predmety-v-xi-klassy/vsemirnaya-istoriya.html);* [*Гісторыя Беларусі*](https://adu.by/ru/homeru/obrazovatelnyj-protsess/obshchee-srednee-obrazovanie/uchebnye-predmety-v-xi-klassy/istoriya-belarusi.html)*.*

**Выкарыстанне інтэрактыўных дыдактычных матэрыялаў пры вывучэнні гісторыі**

У працэсе навучання вучэбным прадметам «Сусветная гісторыя», «Гісторыя Беларусі», «Гісторыя Беларусі ў кантэксце сусветнай гісторыі» рэкамендуецца, акрамя вышэйзгаданых, выкарыстоўваць:

інтэрактыўныя дыдактычныя матэрыялы па вучэбных прадметах «Сусветная гісторыя», «Гісторыя Беларусі» для II ступені агульнай сярэдняй адукацыі;

інтэрактыўныя дыдактычныя матэрыялы па вучэбным прадмеце «Гісторыя Беларусі ў кантэксце сусветнай гісторыі» для III ступені агульнай сярэдняй адукацыі.

Інтэрактыўныя дыдактычныя матэрыялы могуць выкарыстоўвацца на ўсіх этапах працэсу навучання гісторыі: пры тлумачэнні новага матэрыялу, замацаванні і паўтарэнні вывучанага матэрыялу, у ходзе кантролю ўзроўню засваення ведаў, навыкаў і ўменняў. Форма арганізацыі вучэбнай дзейнасці вучняў з інтэрактыўнымі дыдактычнымі матэрыяламі можа быць індывідуальнай, групавой і франтальнай.

Інтэрактыўныя дыдактычныя матэрыялы размешчаны на нацыянальным адукацыйным партале: [*https://adu.by/*](https://adu.by/)[*Галоўная / Электронныя адукацыйныя рэсурсы / BoxApps*](https://boxapps.adu.by/public/index)*.*

**5. Асаблівасці арганізацыі адукацыйнага працэсу пры навучанні вучэбнаму прадмету «Гісторыя Беларусі ў кантэксце сусветнай гісторыі»**

У 2025/2026 навучальным годзе вучні Х–ХI класаў вывучаюць вучэбны прадмет «Гісторыя Беларусі ў кантэксце сусветнай гісторыі». На вывучэнне вучэбнага прадмета адводзіцца: на базавым узроўні – 2 гадзіны на тыдзень (усяго 68 гадзін), на павышаным узроўні – 4 гадзіны на тыдзень (усяго 136 гадзін).

Вучэбны прадмет «Гісторыя Беларусі ў кантэксце сусветнай гісторыі» вывучаецца на *праблемна-тэарэтычным узроўні.* У X–XI класах неабходна зрабіць акцэнт на:

абагульненні і сістэматызацыі вучэбнага матэрыялу;

вывучэнні гістарычных з’яў і працэсаў, тэндэнцый і заканамернасцей;

праблемным выкладзе гісторыі (паказе праблемных пытанняў развіцця гістарычнай навукі, неадназначнасці інтэрпрэтацыі гістарычных падзей);

увядзенні метадалагічных ведаў (аб спецыфіцы гістарычнага часу, гістарычнай прасторы, гістарычнага факта, інтэрпрэтацыі гістарычнага мінулага);

уключэнні другасных крыніц (фрагментаў работ вучоных-гісторыкаў, філосафаў, сацыёлагаў);

выкарыстанні міжпрадметных сувязей;

тлумачэнні сувязі гісторыі з сучаснасцю.

Пры вывучэнні тэм, у змесце якіх прадстаўлены падзеі, з’явы, працэсы, якія адбываліся ў гісторыі сусветных цывілізацый, акцэнт неабходна зрабіць на выяўленні асноўных тэндэнцый сацыяльна-эканамічнага, палітычнага, духоўнага развіцця сусветных цывілізацый у вывучаемы перыяд. Пры вывучэнні тэм, якія адлюстроўваюць развіццё Беларусі, важна звяртаць увагу вучняў на тое, як агульнасусветныя тэндэнцыі выяўляліся ў гісторыі Беларусі, якія былі асаблівасці развіцця нашай краіны, чым яны былі абумоўлены.

**Асаблівасці вучэбных дапаможнікаў «Гісторыя Беларусі ў кантэксце сусветнай гісторыі» для Х, XI класаў**

Вучэбныя дапаможнікі «Гісторыя Беларусі ў кантэксце сусветнай гісторыі» адпавядаюць вучэбнай праграме па вучэбным прадмеце, складаюцца з 2 частак і прызначаны для вывучэння вучэбнага прадмета на базавым узроўні.

Электронныя версіі вучэбных дапаможнікаў размешчаны на нацыянальным адукацыйным партале: [*https://e-padruchnik.adu.by*](https://e-padruchnik.adu.by)*.*

Кожнаму раздзелу вучэбнага дапаможніка папярэднічае ***стужка часу***, якая дае ўяўленне пра змест перыяду (падзеі, з’явы, працэсы), які будзе вывучацца. Работа са стужкай часу дапаможа вучням успомніць вучэбны матэрыял, вывучаны ў V–IX класах. Да стужцы часу мэтазгодна звярнуцца таксама пасля вывучэння радзелу. Можна прапанаваць вучням яе дапоўніць, з апорай на яе ахарактарызаваць вывучаны перыяд.

У пачатку кожнага параграфа прадстаўлена ***воблака слоў****,* у якое ўключаны паняцці, раней вывучаныя вучнямі на ўроках сусветнай гісторыі і гісторыі Беларусі ў V–IX класах. Работа з воблакам слоў можа быць арганізавана на ўсіх этапах урока франтальна, індывідуальна, у групах або парах. Напрыклад, прадстаўленне ключавых паняццяў, персаналій на арганізацыйна-матывацыйным этапе вучэбных заняткаў дазволіць вучням актуалізаваць раней засвоеныя веды, сфарміраваць агульнае ўяўленне аб прадмеце вывучэння і вызначыць яго асноўныя аспекты.

Прыкладныя заданні да воблака слоў:

*Вылучыце ключавое паняцце тэмы.*

*Успомніце вызначэнні паняццяў, уключаных у воблака.*

*Размяркуйце паняцці, персаналіі паміж пунктамі параграфа.*

*Згрупуйце паняцці па самастойна вылучаных прыкметах.*

*Размясціце словы ў лагічнай паслядоўнасці.*

*Складзіце аповед, абапіраючыся на словы з воблака.*

*Дапоўніце воблака слоў пасля вывучэння параграфа новымі паняццямі, прозвішчамі.*

У вучэбным дапаможніку (на палях) прапанаваны ***план параграфа***, які дапаможа вучням разабрацца ў ключавых ідэях тэксту, аблегчыць пошук неабходнай інфармацыі ў параграфе. Рэкамендуецца таксама прапаноўваць вучням самастойна складаць альтэрнатыўныя планы параграфа (гэта будзе спрыяць лепшаму разуменню імі зместу тэкстаў). План параграфа можа выкарыстоўвацца таксама на этапе замацавання матэрыялу, вывучанага на ўроку.

Да тэкстаў параграфаў, табліц, схем, ілюстрацый, картасхем прапанаваны пытанні і заданні, якія накіраваны на ўсталяванне ўнутрыпрадметных і міжпрадметных сувязей, на стымуляванне цікавасці да вывучэння гісторыі, на развіццё ўменняў ператвараць вербальную інфармацыю ў наглядна-вобразную форму і наадварот.

У вучэбным дапаможніку маецца шэраг рубрык, якія фарміруюць навыкі вучэбна-даследчай работы, пашыраюць кругагляд вучняў: «*Працуем з гістарычнай крыніцай», «Праводзім міні-даследаванне», «Гісторыя і сучаснасць».*Заданні дадзеных рубрык накіраваны на ўдасканаленне ўменняў работаць з рознымі крыніцамі гістарычнай інфармацыі, прымяняць гістарычныя веды для аналізу сучаснай рэчаіснасці. Выконваць заданні з дадзеных рубрык вучні могуць як індывідуальна, так і ў групах. Для выканання асобных заданняў спатрэбіцца выкарыстанне дадатковых крыніц інфармацыі. Заданні рубрык «Праводзім міні–даследаванне», «Гісторыя і сучаснасць»могуць выконвацца на этапе замацавання вучэбнага матэрыялу, на ўроках-практыкумах, уроках абагульнення.

Ключавыя ідэі кожнага параграфа сфармуляваны ў вывадзе да яго. Для замацавання ведаў і ўменняў рэкамендуецца прапаноўваць вучням канкрэтызаваць гэтыя ідэі вывучанымі гістарычнымі фактамі.

Для самакантролю і замацавання зместу вучэбнага матэрыялу ў канцы кожнага параграфа прапанаваны рознаўзроўневыя ***пытанні і заданні***.

***На аснове табліц «Калі ў свеце…, на тэрыторыі Беларусі…»*** мэтазгодна прапаноўваць навучэнцам рабіць высновы аб агульных і асаблівых рысах развіцця Беларусі ў вывучаемыя перыяды ў параўнанні з сусветнымі цывілізацыямі.

Вучэбнай праграмай прадугледжана правядзенне абагульнення, практыкумаў, урокаў «Наш край» пры вывучэнні кожнага раздзела. У вучэбным дапаможніку прадстаўлены заданні ***для правядзення практыкумаў, абагульнення і ўрокаў «Наш край»*** па кожным раздзеле.

*Работа з заданнямі практыкумаў*. Заданні практыкумаў накіраваны на фарміраванне ў вучняў метадалагічных ведаў па гісторыі і маюць адзіную структуру: выяўленне заканамернасці і выпадковасці; адрозненне факту ад меркавання; ажыццяўленне пошуку інфармацыі; аддзяленне галоўнага ад другараднага; вызначэнне ролі асобы ў гісторыі. Заданні практыкумаў, абавязковыя для выканання вучнямі, вызначае настаўнік з улікам пазнавальных асаблівасцей сваіх вучняў.

*Работа з заданнямі для абагульнення.*Заданні, прадстаўленыя ў раздзеле «Абагульненне па раздзеле» накіраваны на абагульненне і сістэматызацыю вучэбнага матэрыялу, на развіццё ўменняў аналізаваць, параўноўваць, рабіць вывады. Заданні для абагульнення вывучанага матэрыялу структураваны наступным чынам: *працуем з паняццямі; чытаем і пераўтвараем розныя віды тэкстаў; аналізуем, тлумачым, разважаем; параўноўваем; сістэматызуем веды*. Заданні з гэтай рубрыкі, абавязковыя для выканання вучнямі, вызначае настаўнік.

*Работа з заданнямі ўрокаў «Наш край»*. Мэта вывучэння краязнаўчага матэрыялу – азнаёміць вучняў з асаблівасцямі гістарычнага развіцця свайго рэгіёна; раскрыць узаемасувязь рэгіянальных падзей з падзеямі, з’явамі і працэсамі айчыннай і сусветнай гісторыі. Пры вывучэнні краязнаўчага матэрыялу рэкамендуецца выкарыстоўваць гісторыка-дакументальную хроніку «Памяць», матэрыялы краязнаўчых музеяў, публікацыі ў мясцовым перыядычным друку; праводзіць экскурсіі ў музеі, арганізоўваць праектную (даследчую) дзейнасць вучняў. У вучэбным дапаможніку прапанаваны алгарытм работы з краязнаўчым матэрыялам.

***«Паказальнік тэрмінаў і паняццяў****»* у канцы вучэбнага дапаможніка змяшчае спіс абавязковых для засваення паняццяў з указаннем старонкі, на якой дадзена азначэнне.

*Работа з ілюстрацыйным матэрыялам вучэбнага дапаможніка.*У Х–XI класах ілюстрацыі неабходна разглядаць у першую чаргу як крыніцу гістарычнай інфармацыі, сродак сістэматызацыі і абагульнення вучэбнага матэрыялу. Пры вывучэнні або замацаванні новага вучэбнага матэрыялу рэкамендуецца прапаноўваць вучням прааналізаваць ілюстрацыі, вызначыць інфармацыю, якую яны нясуць у дадатак да тэксту параграфа; дапоўніць інфармацыю ілюстрацыі вывучанымі фактамі; вызначыць, якія асаблівасці вывучаемага перыяду знайшлі адлюстраванне ў ілюстрацыі і інш.

*Работа з картамі (картасхемамі).*Вучэбнай праграмай па вучэбным прадмеце прадугледжана ў якасці выніку вучэбна-пазнавальнай дзейнасці вучняў уменне лакалізаваць вывучаемыя гістарычныя факты ў прасторы. Фарміраванню гэтага ўмення будзе спрыяць арганізацыя сістэмнай работы з картасхемамі і картамі, размешчанымі ў вучэбным дапаможніку. Вучням неабходна прапаноўваць наступныя заданні: паказаць на карце…; прааналізаваць карту і дапоўніць інфармацыю аб вывучаемым факце; прасачыць дынаміку вывучаемага працэсу, абапіраючыся на карту, і інш.

**Вывучэнне вучэбнага прадмета на павышаным узроўні.** Вучэбны прадмет «Гісторыя Беларусі ў кантэксце сусветнай гісторыі» можа вывучацца на павышаным узроўні (на выбар вучняў).

Павышаны ўзровень вывучэння гісторыі ў X–XI класах рэалізуецца не толькі за кошт павелічэння аб’ёму факталагічнага і тэарэтычнага матэрыялу, але і за кошт большай абагульненасці, сістэмнасці і асэнсаванасці гістарычных ведаў, удасканалення агульнавучэбных і спецыяльных (гістарычных) спосабаў вучэбна-пазнавальнай дзейнасці, якімі павінны авалодаць вучні.

Вучні Х–XI класаў, якія вывучаюць вучэбны прадмет на павышаным узроўні, працуюць з вучэбным дапаможнікам і матэрыяламі, размешчанымі на нацыянальным адукацыйным партале ў раздзеле «Профільнае навучанне»: [*http://profil.adu.by*](http://profil.adu.by/)*.*

Вучэбная праграма для павышанага ўзроўню вывучэння вучэбнага прадмета прадугледжвае арганізацыю праектнай дзейнасці вучняў. Прыкладныя тэмы праектаў размешчаны на нацыянальным адукацыйным партале ў раздзеле «Профільнае навучанне». Тэмы праектаў, якія будуць выконваць вучні, мэтазгодна вызначыць у самым пачатку вывучэння раздзела, каб у вучняў было дастаткова часу для іх падрыхтоўкі.

Адна з мэт навучання вучэбнаму прадмету на павышаным узроўні – забеспячэнне засваення вучнямі кампетэнцый, неабходных для працягу адукацыі па выбраным напрамку. З мэтай фарміравання ў вучняў уменняў працаваць з вялікімі аб’ёмамі інфармацыі, структураваць і сістэматызаваць інфармацыю рэкамендуецца арганізаваць на ўроках-практыкумах і/або ўроках абагульнення распрацоўку карт памяці (ментальных карт), лагічных схем па кожным раздзеле вучэбнай праграмы (або асобных тэмах). Гэтыя карты, схемы дапамогуць вучням пры падрыхтоўцы да цэнтралізаванага экзамену.

Прамежкавая і выніковая атэстацыя па вучэбным прадмеце«Гісторыя Беларусі ў кантэксце сусветнай гісторыі» ажыццяўляецца ў адпаведнасці з «Правіламі правядзення атэстацыі вучняў пры засваенні зместу адукацыйных праграм агульнай сярэдняй адукацыі», зацверджанымі пастановай Міністэрства адукацыі Рэспублікі Беларусь 11.07.2022 № 184 (са змяненнямі ад 21.02.2025).

**6. Юбілейныя і памятныя даты**

У 2025/2026 навучальным годзе пры вывучэнні сусветнай гісторыі і гісторыі Беларусі рэкамендуецца надаць асаблівую ўвагу юбілейным і памятным датам:

**30 гадоў** назад адбыўся І Усебеларускі народны сход;

**85 гадоў** назад пачалася Вялікая Айчынная вайна.

**7. Дадатковыя рэсурсы**

Карысную інфармацыю для падрыхтоўкі да вучэбных заняткаў можна знайсці на наступных інтэрнэт-рэсурсах:

[*https://eior.by*](https://eior.by)– адзіны інфармацыйна-адукацыйны рэсурс;

[*https://maps.adu.by*](https://maps.adu.by)– набор інтэрактыўных карт па вучэбных прадметах «Сусветная гісторыя», «Гісторыя Беларусі», «Гісторыя Беларусі ў кантэксце сусветнай гісторыі»;

[*https://boxapps.adu.by*](https://boxapps.adu.by) – канструктар заданняў; камплекты інтэрактыўных дыдактычных матэрыялаў па вучэбных прадметах «Сусветная гісторыя», «Гісторыя Беларусі», «Гісторыя Беларусі ў кантэксце сусветнай гісторыі»;

[*https://www.belarus.by*](https://www.belarus.by) – афіцыйны сайт Рэспублікі Беларусь;

[*http://www.belstat.gov.by*](http://www.belstat.gov.by) – афіцыйны сайт Нацыянальнага статыстычнага камітэта Рэспублікі Беларусь.

На нацыянальным адукацыйным партале ў раздзеле «Арганізацыя выхавання»: [*https://vospitanie.adu.by/*](https://vospitanie.adu.by/)[*Арганізацыя выхавання / Метадычныя рэкамендацыі*](https://vospitanie.adu.by/organizatsiya-vospitaniya/metodicheskie-rekomendatsii.html)размешчаны спасылкі на інтэрнэт-праекты «Партызаны Беларусі», «Беларускія вёскі, спаленыя ў гады Вялікай Айчыннай вайны», «Афіцыйныя геральдычныя сімвалы Рэспублікі Беларусь» і рэкамендацыі па іх выкарыстанні ў адукацыйным працэсе.

Навукова-інфармацыйную і арганізацыйна-метадычную дапамогу настаўнікам гісторыі аказваюць часопісы «Беларускі гістарычны часопіс», «История и современность» (дзяржаўнае прадпрыемства «Выдавецтва “Адукацыя і выхаванне”»). У часопісах публікуюцца практычныя матэрыялы з вопыту работы настаўнікаў гісторыі і грамадазнаўства, планы ўрокаў, матэрыялы для пазакласнай работы.

**8. Арганізацыя метадычнай работы**

У план работы метадычных фарміраванняў настаўнікаў па вучэбных прадметах «Сусветная гісторыя», «Гісторыя Беларусі», «Гісторыя Беларусі ў кантэксце сусветнай гісторыі» (далей – вучэбныя прадметы) у 2025/2026 навучальным годзе (школы маладога настаўніка, творчых і праблемных груп, школьнага, раённага (гарадскога) вучэбна-метадычнага аб’яднання настаўнікаў гісторыі) прапануецца ўключыць актуальныя пытанні арганізацыі адукацыйнага працэсу і методыкі выкладання вучэбных прадметаў. У кантэксце падрыхтоўкі да НДЯА–2026 рэкамендуецца працягнуць работу па фарміраванні функцыянальнай адукаванасці вучняў сродкамі вучэбных прадметаў.

Дзейнасць метадычных фарміраванняў варта планаваць на аснове аналізу вынікаў метадычнай работы за папярэдні навучальны год з улікам кваліфікацыі настаўнікаў, іх прафесійных інтарэсаў і запытаў.

На жнівеньскіх прадметных секцыях настаўнікаў гісторыі рэкамендуецца абмеркаваць наступныя пытанні:

1. Нарматыўнае прававое і навукова-метадычнае забеспячэнне адукацыйнага працэсу па вучэбным прадметам у 2025/2026 навучальным годзе:

змены ў Кодэксе Рэспублікі Беларусь аб адукацыі;

змены ў вучэбных праграмах па вучэбных прадметах;

вучэбная праграма па вучэбным прадмеце «Гісторыя Беларусі ў кантэксце сусветнай гісторыі» (XI клас);

асаблівасці вучэбнага дапаможніка «Гісторыя Беларусі ў кантэксце сусветнай гісторыі» для XI класа;

асаблівасці выкарыстання адзінага інфармацыйна-адукацыйнага рэсурсу *(*[*https://eior.by*](https://eior.by/)*)* у адукацыйным працэсе па вучэбных прадметах «Сусветная гісторыя», «Гісторыя Беларусі».

2. Аналіз вынікаў рэспубліканскай кантрольнай работы па вучэбным прадмеце «Гісторыя Беларусі» ў XI класе, выпускнога экзамена па вучэбным прадмеце «Гісторыя Беларусі» па завяршэнні навучання і выхавання на II ступені агульнай сярэдняй адукацыі, цэнтралізаванага экзамену па вучэбных прадметах «Гісторыя Беларусі», «Сусветная гісторыя» па завяршэнні навучання і выхавання на III ступені агульнай сярэдняй адукацыі. Напрамкі ўдасканалення якасці адукацыі па вучэбных прадметах.

3. Падрыхтоўка вучняў да рэпетыцыйнага Нацыянальнага даследавання якасці адукацыі.

4. Аналіз вынікаў работы метадычных фарміраванняў настаўнікаў гісторыі ў 2024/2025 навучальным годзе. Планаванне работы метадычных фарміраванняў у 2025/2026 навучальным годзе.

На пасяджэннях метадычных фарміраванняў настаўнікаў гісторыі на працягу навучальнага года рэкамендуецца разгледзець тэарэтычныя і практычныя аспекты навучання вучэбным прадметам з улікам наяўнага эфектыўнага педагагічнага вопыту настаўнікаў рэгіёна:

метады, прыёмы і сродкі рэалізацыі выхаваўчага патэнцыялу вучэбных прадметаў з мэтай фарміравання патрыёта і грамадзяніна, духоўна-маральных каштоўнасцей вучняў, іх гатоўнасці да працягу адукацыі і прафесійнага самавызначэння;

праектаванне сучаснага ўрока з пазіцыі сістэмна-дзейнаснага і кампетэнтнаснага падыходаў з выкарыстаннем актыўных і інтэрактыўных метадаў навучання (кейс-метад, дэбаты, гейміфікацыя і інш.);

выкарыстанне лічбавых тэхналогій для арганізацыі адукацыйнага працэсу, уключаючы тэхналогіі штучнага інтэлекту;

рэалізацыя міжпрадметных сувязей у працэсе навучання гісторыі;

выкарыстанне заданняў даследчага, праблемнага характару ў працэсе навучання вучэбным прадметам;

фарміраванне ўменняў аналізаваць і інтэрпрэтаваць картаграфічную інфармацыю;

прымяненне фарміруючага ацэньвання на вучэбных занятках як умовы атрымання зваротнай сувязі ад вучняў.

З мэтай забеспячэння ўмоў для развіцця прафесійнай кампетэнтнасці настаўнікаў у дзяржаўнай установе адукацыі «Акадэмія адукацыі» праводзяцца мерапрыемствы ў адпаведнасці з Рэспубліканскім каардынацыйным планам мерапрыемстваў дадатковай адукацыі педагагічных работнікаў: [*https://akademy.by*](https://akademy.by)*/* [*Галоўная / Актуальныя матэрыялы / Аб Акадэміі / Мерапрыемствы, якія праводзяцца ў перыяд паміж павышэннямі кваліфікацыі*](https://www.akademy.by/index.php/ru/aktual/37-anons-2?clckid=41dea54c).